Ενημερωτικό Σημείωμα για διάθεση Ψυχολόγου

Σας ενημερώνουμε πως για την τρέχουσα σχολική χρονιά, μέλος του εκπαιδευτικού προσωπικού μας είναι η Ψυχολόγος κα Γεωργούση Βασιλική.

Έργο της ψυχολόγου είναι:

• η ψυχοκοινωνική υποστήριξη μαθητών/τριών,

• η ενημέρωση μαθητών/μαθητριών και

• η συμβουλευτική καθοδήγηση μαθητών/τριών, εκπαιδευτικών και γονέων.

Η ψυχολογική υποστήριξη και η συμβουλευτική σε μαθητές/τριες και γονείς, γίνεται είτε με δική τους πρωτοβουλία, είτε κατόπιν παρότρυνσης καθηγητών ή γονέων. Στόχος είναι η ανάπτυξη των δεξιοτήτων των μαθητών, η ψυχοσυναισθηματική ενδυνάμωση, η δημιουργία υποστηρικτικού και συνεργατικού κλίματος και η ανάπτυξη ποιοτικών σχέσεων. Όλες οι διαδικασίες που θα ακολουθήσουν θα διέπονται από τους βασικούς κανόνες ηθικής και δεοντολογίας και θα είναι εναρμονισμένες με το θεσμικό και νομικό πλαίσιο.

Η κα Γεωργούση θα είναι διαθέσιμη κάθε **Τετάρτη** και ώρες από **9:00 έως 13:00**

Οι συνεδρίες θα πραγματοποιούνται κατόπιν ραντεβού, έπειτα από απευθείας επικοινωνία με την ίδια ή μέσω email στο vickygeorgousi@gmail.com. Το γραφείο της βρίσκεται στον ισόγειο στο **Γραφείο 10**.

Οι μαθητές, αρχικά, δύνανται να συζητήσουν για οποιοδήποτε θέμα τους απασχολεί ή να ζητήσουν πληροφορίες χωρίς να απαιτείται η συναίνεση του γονέα. Στη συνέχεια, εάν απαιτούνται ενέργειες σκόπιμης παρέμβασης/υποστήριξης στο πλαίσιο του σχολείου, ζητείται συναίνεση της οικογένειας. Σε περίπτωση που η Ψυχολόγος κρίνει ότι χρειάζεται περαιτέρω διερεύνηση του είδους και του βαθμού των δυσκολιών που αντιμετωπίζει ένας μαθητής/μαθήτρια ή πιο συστηματικής παρέμβασης, τον/την παραπέμπει σε δημόσιους φορείς ψυχικής υγείας στην ευρύτερη κοινότητα, αφού προηγουμένως έχει ενημερώσει τη Διεύθυνση του σχολείου και τους γονείς.

Για οποιαδήποτε απορία ή διευκρίνιση στα παραπάνω παρακαλούμε επικοινωνήστε με τον Διευθυντή του σχολείου.

Σας ευχαριστούμε πολύ!